Teresa & Maria

"Teresa & Maria" (בעברית: "תרזה & מריה") הוא סינגל שהוקלט על ידי הזמרות האוקראיניות אליונה אליונה וג'רי הייל. הוא מתואר כשיר על תקווה בהשראת הנזירה האם תרזה ומרים, אם ישו. נכתב על ידי אליונה אליונה, אנטון צ'יליבי, איוואן קלימנקו ויאנה שמאייבה, ויצא לאור ב-11 בינואר 2024 דרך חברת התקליטים אנקו מיוזיק. נבחר לייצג את אוקראינה באירוויזיון 2024, שנערך במאלמה שבשוודיה. הוא דורג בערב הגמר במקום השלישי עם 453 נקודות.

== רקע וכתיבה ==
"Teresa & Maria" נכתב והולחן על ידי אליונה אליונה, אנטון צ'יליבי, איוואן קלימנקו ויאנה שמאייבה.<ref></ref> בעברה שלחה שמאייבה לתאגיד השידור האוקראיני מספר שירים שונים שהשתתפו בתהליכי הבחירה של המדינה לתחרויות האירוויזיון, כמו ב-2020 וב-2023.<ref name=":0"></ref><ref></ref> לדברי הצמד, "Teresa & Maria" מנסה לעורר תקווה בעם האוקראיני, שספג מהלומה קשה עקב מלחמת אוקראינה–רוסיה, באמצעות שתי דמויות קדושות בנצרות, האם תרזה ומריה הבתולה, אם ישו.<ref></ref> שתי דמויות אילו אין במרכז הטקסט, אלא תפקידן לסמל "צדקה, אהבה ואיחוד".<ref name=":1"></ref> בראיונות אחרים התייחסו השתיים לביקורות המופנות כלפי האם תרזה בדבר מרפאותיה בהודו.<ref></ref>

בראיונות נוספים טען הצמד כי השיר מאדיר את המאזינים לקחת אחריות על מעשיהם, כדי לשפר את עתידם.<ref name=":111"></ref> הוא קובע שאושר הופך להיות בר השגה רק כשאדם מחפש אותו או יוצר אותו בעצמו. בנוסף, נחשף כי "Teresa & Maria" הוא שיר העצמה למען נשות אוקראינה.<ref></ref>

לטענת שתי הזמרות, שיתוף הפעולה ביניהן נוצר כתוצאה מהערצה הדדית ליכולות השירה שלהן. ב-12 בינואר 2024 נודע כי הן עתידות להשתתף בקדם הלאומי של אוקראינה לאירוויזיון 2024 – Vidbir 2024.<ref name=":2"></ref>

== תחרות הזמר של האירוויזיון ==

=== Vidbir 2024 ===
ב-7 ביולי 2023 אישרה חברת השידור הציבורי הלאומית של אוקראינה על השתתפותה של המדינה באירוויזיון 2024.<ref></ref> היא הפיקה את המהדורה השמינית של הקדם המסורתי האוקראיני לאירוויזיון, Vidbir, בן 11 משתתפים.<ref name="final"></ref> הוא שודר ב-3 בפברואר 2024. זהות הזוכה נקבעה באמצעות שילוב שווה בין הצבעות השופטים לקולות הקהל, כשלכל קבוצת הצבעה הוקצו 11 נקודות.<ref name="lutsenko"></ref>

ב-12 בינואר 2024 נודע כי צמד הזמרות עתיד להשתתף ב-Vidbir 2024. ההכרזה על תוצאות ההצבעה נאלצה להידחות ביום בשל כשלים טכניים במהלך משדר הגמר.<ref></ref> לכן, ב-4 בפברואר הוכרז כי הצמד ניצח בתחרות, ונבחר לייצג את אוקראינה באירוויזיון 2024 עם "Teresa & Maria".<ref></ref>

=== קידום ===
כחלק מקידום השיר לקראת התחרות אישרו אליונה אליונה וג'רי הייל את השתתפותן במרתון LRT RADAROM בווילנה שבליטא, שנערך כדי לגייס כספים עבור צבא אוקראינה.<ref></ref> כמו כן, הופיעו ב-PrePartyEs במדריד ב-30 במרץ ובקונצרט האירוויזיון באמסטרדם ב-13 באפריל. ב-12 באפריל הופיעו בתוכנית האירוח ההולנדית Sophie & Jeroen, ששודרה ב-NPO 1.<ref></ref> קדם ליציאתן למאלמה הודיעו אליונה אליונה והייל כי הן עתידות לשתף פעולה עם "אחדות24", פלטפורמה מקוונת לתרומת כספים לאוקראינה, כדי לגייס 10 מיליון הריבניה לטובת בנייה ושיפוץ של בית ספר מקומי. עוד הצהירו כי אם ינצחו יבחרו למכור את הגביע, ולתרום את הכסף לאוקראינה.<ref></ref><ref></ref>

=== באירוויזיון ===

ג'רי הייל במהלך החזרה הגנרלית לגמר האירוויזיון. מאחוריה ניתן לראות אורות המדמים טילים נופלים, מעין רמיזה ל[[מלחמת אוקראינה–רוסיה.]]
אליונה אליונה וג'רי הייל עומדות גב אל גב במהלך החזרה הגנרלית לגמר האירוויזיון.
אוקראינה שובצה לחלקו הראשון של חצי הגמר הראשון, שנערך ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוקראינה הופיעה חמישית, אחרי אירלנד ולפני פולין.

הופעתן של שתי הזמרות נפתחה בשירתה של הייל על רקע שביל צהוב. היא לבושה בשמלת שמנת עם עיטורי ברזל על כתפה הימיני וידה השמאלית. כשמתחיל הבית הראשון מוקרן נהר מים ששוטף את החול הצהוב כרמיזה לדגל אוקראינה. בפזמון הראשון עולה הייל על מעין סלע גבוה, כשמאחוריה מוקרנים אורות המדמים שיגורי רקטות ממלחמת אוקראינה–רוסיה. אליונה אליונה עולה לבמה עם תחילת בית הראפ שלה. היא לבושה בחליפת שמלה בגווני כסף, שחור ולבן. במהלך השידור בטלוויזיה המצלמה רעדה, כדי לתת הרגשת פיצוץ כמו במלחמה. מיד אחר כך מוקרן במסך הגדול סרטון של הייל מבצעת את מילות השיר. המופע נגמר כששתי הזמרות שכובות על הרצפה, ולצידן נשים בלבוש אוקראיני מסורתי. בסוף המופע הוכרז כי אוקראינה סיימה את הערב בין עשרת המדינות שהעפילו לשלב הגמר. מאוחר יותר התברר כי אוקראינה דורגה במקום השני עם 173 נקודות.

זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. אוקראינה שובצה להתחרות בהתאם להחלטת המפיקים.<ref></ref> ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אוקראינה שובצה כהופעה השנייה, אחרי שוודיה ולפני גרמניה.<ref></ref> לבסוף הגיעו הייל ואליונה אליונה למקום השלישי עם 453 נקודות.

== ביקורות ==
"Teresa & Maria" זכה לביקורות חיוביות לרוב. באתר Wiwibloggs, המכיל מספר ביקורות שונות, צבר השיר דירוג ממוצע של 7.73/10 – המקום החמישי מתוך 37 שירי אירוויזיון 2024 בטבלת הדירוג הכללית של האתר.<ref></ref><ref></ref> ESC Bubble דירג את "Teresa & Maria" במקום הרביעי מתוך 15 המדינות המשתתפות בחצי הגמר הראשון.<ref></ref> ג'ון אובריאן מ-Vulture דירג אותו במקום הרביעי מתוך 37 שירי אירוויזיון 2024, ושיבח את הצמד את יכולות הווקאלית. דורון להב מ-ESC Beat מיקם את השיר אותו הדבר, וציין כי הוא קליט ומרגש.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמטים
! scope="col" | חברת תקליטים
! scope="col" | הערות
|-
! scope="row" | עולם
| 11 בינואר 2024
| הורדה דיגיטלית הזרמת מוזיקה
| אנקו מיוזיק
| align="center" | <ref></ref>
|}

==קישורים חיצוניים==

== הערות שוליים ==

קטגוריה:שירי 2024
קטגוריה:שירי אירוויזיון 2024
קטגוריה:סינגלים מ-2024
קטגוריה:שירי אוקראינה באירוויזיון
קטגוריה:שירים באנגלית
קטגוריה:שירים באוקראינית